open-index/open-wikipedia-markdown huggingface dataset:
Ρουσουδάν (κόρη του Γεωργίου Γ΄ της Γεωργίας)

Η **Ρουσουδάν** (γενν. 1158) από τον βασιλικό Οίκο των Βαγρατιδών γεννήθηκε πριγκίπισσα της Γεωργίας και έγινε πριγκίπισσα της Ρωμανίας μετά τον γάμο της με τον Μανουήλ Κομνηνό, γιο του Ανδρονίκου Α΄ Αυτοκράτορα των Ρωμαίων.

## Βιογραφία
Ήταν η νεότερη κόρη του βασιλιά Γεωργίου Γ΄ της Γεωργίας και της συζύγου του Μπουρντουχάν της Αλανίας. Αδελφή της ήταν η Τάμαρ, που διαδέχτηκε τον πατέρα τους και έγινε βασίλισσα της Γεωργίας.

Γεννημένη γύρω στο 1158/1160, η Ρουσουδάν παντρεύτηκε, ίσως το 1180, τον σεβαστοκράτορα Μανουήλ Κομνηνό (γενν. 1145), μεγαλύτερο γιο του Ανδρόνικου Α΄ Αυτοκράτορα των Ρωμαίων από το 1183 ως το 1185. Ο Μανουήλ και η Ρουσουδάν είχαν δύο γιους, τον Αλέξιο, ιδρυτή της αυτοκρατορίας της Τραπεζούντας και τον Δαυίδ (1184-1214).

Όταν ο Ανδρόνικος Α΄ σκοτώθηκε, ο Μανουήλ τυφλώθηκε και απεβίωσε από τις πληγές του. Τότε η Ρουσουδάν έφυγε από την Κωνσταντινούπολη με τους γιους της, καταφεύγοντας είτε στη Γεωργία είτε στην πρώην βυζαντινή επαρχία του Πόντου.

Ενώ οι σταυροφόροι της Δ΄ Σταυροφορίας κατασκήνωσαν έξω από την Κωνσταντινούπολη από το 1203 και το 1204 κατέλαβαν την πόλη, η αδελφή της και βασίλισσα της Γεωργίας Θαμάρ έστειλε Γεωργιανά στρατεύματα για να βοηθήσουν τον Αλέξιο και τον Δαυίδ να πάρουν τον έλεγχο του Πόντου τον Απρίλιο του 1204. Σε συνδυασμό με τις πρόσθετες κατακτήσεις τους, δημιουργήθηκε η νέα Αυτοκρατορία της Τραπεζούντας Ο Αλέξιος έγινε ο Αλέξιος Α΄ της Τραπεζούντας, διεκδίκησε τον αυτοκρατορικό τίτλο και άλλαξε το επώνυμό του από Κομνηνός σε Μέγας Κομνηνός. Οι απόγονοί του θα κυβερνήσουν για τις επόμενες οκτώ γενεές, το κράτος που δημιούργησε.

## Οικογένεια
Παντρεύτηκε τον Μανουήλ Κομνηνό σεβαστοκράτορα και είχε τέκνα:
* Αλέξιος Α΄ 1182-1222, πρώτος αυτοκράτορας της Τραπεζούντας, ιδρυτής του κλάδου των Μεγάλων Κομνηνών.
* Δαυίδ 1184-1212, συνιδρυτής και συναυτοκράτορας της Τραπεζούντας.

## Παραπομπές


## Βιβλιογραφία
* , σ.&nbsp;515 σημ. 24.
*Κυρίλ Τουμάνοφ, "On the relationship between the founder of the Empire of Trebizond and the Georgian Queen Thamar" in *Speculum* vol. 15 (1940) pp.&nbsp;299–312.

Κατηγορία:Βυζαντινοί του 12ου αιώνα
Κατηγορία:Βυζαντινοί του 13ου αιώνα
Κατηγορία:Δυναστεία των Μπαγκρατιόνι
Κατηγορία:Δυναστεία των Κομνηνών
Γίγαντες πλακί

Οι **γίγαντες πλακί** είναι Ελληνικό πιάτο γνωστό και ως φασόλια γίγαντες στο φούρνο

## Ετυμολογία
Η ονομασία «γίγαντες» είναι Ελληνικής προέλευσης, εξ' ου και τα "φασόλια γίγαντες". Οι γίγαντες πλακί είναι μεζές χορτοφαγικός αποτελούμενος από μεγάλα ξερά φασόλια (παραδοσιακά γνωστά ως «φασόλια γίγαντες», μια ποικιλία του *Phaseolus coccineous*) μαγειρεμένα σε σάλτσα ντομάτας.

## Μέθοδοι μαγειρέματος
Το πιάτο γίνεται από ξηρά λευκά φασόλια (φασόλια γίγαντες), ντομάτες, κρεμμύδια, ελαιόλαδο, μαϊντανό και ζάχαρη. Όταν δεν μπορούν να βρεθούν φασόλια γίγαντες, τότε δύνανται να αντικατασταθούν από μεγάλα φασόλια ως κατάλληλα υποκατάστατά τους. Άλλα χορταρικά όπως σκόρδο, καρότα, κολοκυθάκια και σέλινο ή σέλερι χρησιμοποιούνται ενίοτε και ορισμένες επαρχιακές συνταγές προσθέτουν λουκάνικα ή καπνιστό χωριάτικο λουκάνικο κομμένο σε μικρούς κύβους.

Τα φασόλια μουσκεύονται (συνήθως από βραδύς) και εν συνεχεία βράζονται έως ότου μαλακώσουν, οπότε σουρώνονται και προστίθενται τα υπόλοιπα υλικά. Τα αρωματικά σοτάρονται ώστε να γίνουν σάλτσα και αναμειγνύονται με τα φασόλια. Κατόπιν, τα φασόλια ψήνονται στο φούρνο έως ότου η επάνω στρώση πάρει ένα ελαφρύ καφέ χρώμα. Το πιάτο σερβίρεται είτε θερμό είτε σε θερμοκρασία δωματίου.

## Μέθοδοι σερβιρίσματος
Είναι ιδιαιτέρως δημοφιλές κατά τους φθινοπωρινούς και χειμερινούς μήνες. Οι γίγαντες συνήθως σερβίρονται σαν κύριο πιάτο με φέτα, ελιές και ψωμί ή σε θερμοκρασία δωματίου ως μέρος του μεζέ. Σύνηθες συνοδευτικό τους είναι η μουστάρδα.

## Δείτε επίσης
* Φασολάδα

## Παραπομπές


## Εξωτερικοί σύνδεσμοι
*  Γίγαντες φούρνου, ανάκτηση στις 19 Σεπτεμβρίου 2018
*  ανάκτηση στις 19 Σεπτεμβρίου 2018
*  ανάκτηση στις 19 Σεπτεμβρίου 2018

Κατηγορία:Ελληνική κουζίνα
Κατηγορία:Κυπριακή κουζίνα
Κατηγορία:Τρόφιμα με βάση όσπρια
Κατηγορία:Τρόφιμα με βάση χορταρικά
Ντακότα Τζόνσον

H **Ντακότα Τζόνσον** (*Dakota Johnson*, 4 Οκτωβρίου 1989) είναι Αμερικανίδα ηθοποιός και μοντέλο.

## Βιογραφία
Γεννήθηκε το 1989 στο Όστιν του Τέξας. Είναι κόρη των ηθοποιών Ντον Τζόνσον και Μέλανι Γκρίφιθ, και εγγονή της Τίπι Χέντρεν.

Πραγματοποίησε την πρώτη της εμφάνιση στον κινηματογράφο το 1999 στην ταινία *Crazy in Alabama*, όπου έπαιξε μαζί με τη μητέρα της και την ετεροθαλή της αδελφή, Στέλλα Μπαντέρας. Στη συνέχεια, έπαιξε σε διάφορες ταινίες όπως: *[[The Social Network]]*, *For Ellen*, *Need for Speed* και *A Bigger Splash*. 

Έγινε ευρέως γνωστή το 2015 από τον πρωταγωνιστικό της ρόλο στην ταινία *[[Πενήντα Αποχρώσεις του Γκρι (ταινία)|Πενήντα Αποχρώσεις του Γκρι]]* και στα σίκουέλ της *[[Πενήντα Πιο Σκοτεινές Αποχρώσεις του γκρι (Ταινία)|Πενήντα Πιο Σκοτεινές Αποχρώσεις του γκρι]]* (2017) και *[[Πενήντα αποχρώσεις του γκρι: Απελευθέρωση (Ταινία)|Πενήντα αποχρώσεις του γκρι: Απελευθέρωση]]* (2018). Για την πρώτη ταινία έλαβε δύο Χρυσά Βατόμουρα και μία υποψηφιότητα για το βραβείο BAFTA Rising Star.

Στην τηλεόραση, έχει εμφανιστεί στη σειρά *[[The Office (αμερικανική τηλεοπτική σειρά)|The Office]]*, ενώ ήταν στο βασικό καστ της σειράς *Ben and Kate*.
## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες μοντέλα
SnatchBot

Το λογισμικό **SnatchBot** είναι ένα δωρεάν cloud-based εργαλείο δημιουργίας chatbot, σχεδιασμένο για κοινωνικά δίκτυα. 

## Ιστορία
H SnatchBot ιδρύθηκε από τους Henri Ben Ezra και Avi Ben Ezra και είναι μία από τις νέες εταιρείες τεχνολογίας με προέλευση από τη Χερτσλιγιά του Ισραήλ. 

Τον Ιούλιο του 2017, η Snatchbot επιδότησε το συνέδριο Chatbot Summit, που έλαβε χώρα στο Βερολίνο της Γερμανίας. Έως το Δεκέμβριο του 2017, πάνω από 30 εκατομμύρια τελικοί χρήστες έχουν κάνει συζητήσεις με chatbots, τα οποία έχουν δημιουργηθεί μέσω της πλατφόρμας SnatchBot. 

## Υπηρεσίες
To SnatchBot βοηθά τους χρήστες να δημιουργήσουν bots για κοινωνικές πλατφόρμες όπως Facebook Messenger, Skype, Slack, SMS, Twitter, και άλλες.  Το SnatchBot παρέχει επίσης δωρεάν μοντέλα Επεξεργασία φυσικής γλώσσας.  Σε συνδυασμό με τα εργαλεία της εταιρείας Μηχανική μάθηση, η πλατφόρμα επιτρέπει τη δημιουργία chatbot, που μπορούν να αναλύσουν τις προθέσεις των χρηστών. 

## Δείτε επίσης
*Facebook Messenger

## Παραπομπές


Κατηγορία:Ελεύθερο λογισμικό
Κατηγορία:Λογισμικό
Κατηγορία:Λογισμικό Android
Κατηγορία:Λογισμικό iOS
Καπουτσίνος (Νικόλαος Γύζης)

Ο ***Καπουτσίνος*** είναι ζωγραφικό έργο του Νικόλαου Γύζη. Πρόκειται για ελαιογραφία σε μουσαμά διαστάσεων 0,37 x 0,31 μ. Φυλάσσεται στην Εθνική Πινακοθήκη.

## Περιγραφή
Οι πινελιές είναι αδρές και αποφασιστηκές. Τα χαρακτηριστικά είναι γωνιώδη, ενώ με ελάχιστους τόνους δίδονται οι εντάσεις της έκφρασης. Η απόκοσμη λάμψη της ψυχής αποδίδεται με τις αστραπές του φωτός στις κόχες των ματιών, στα εξογκωμένα μήλα και στο κάτω χείλος. Το σκούρο κάλυμμα του κεφαλιού τονίζει το φωτισμένο πρόσωπο. Για τον Γιάννη Παπαϊωάννου είναι «*μια ανατομία ψυχής παρά μια απεικόνιση προσώπου. Είναι ίσως ο αντιπροσωπευτικότερος πίνακας του ζωγράφου σε κιαροσκούρο.*» Και συνεχίζει ο ίδιος μελετητής, «*Ο καπουτσίνος εκφράζει κάτι από τον ίδιο το Γύζη: τη μοναξιά του αναχωρητή, του δοσμένου στα εσωτερικά οράματα.*»

## Παραπομπές


## Πηγές

* 
* 

Κατηγορία:Έργα ζωγραφικής του Νικολάου Γύζη
Ο Κουρέας (Νικόλαος Γύζης)

μικρογραφία|''Ο Κουρέας''.
***Ο Κουρέας*** είναι ζωγραφικό έργο του Νικόλαου Γύζη. Πρόκειται για ελαιογραφία σε μουσαμά διαστάσεων 0,89 × 0,66 μέτρο και ανήκει σε ιδιωτική συλλογή στην Αθήνα. Όμοιο έργο, με διαστάσεις 0,95 × 0,68 μ., υπάρχει και σε άλλη ιδιωτική συλλογή στην Αθήνα.

## Παραπομπές


## Πηγές
* 

Κουρεας
Παύλος Μελάς (Γιώργος Ιακωβίδης)

Η προσωπογραφία **Παύλος Μελάς** είναι έργο του Γιώργου Ιακωβίδη, φιλοτεχνημένο το 1904.

## Πληροφορίες
Πρόκειται για έργο λάδι σε μουσαμά, διαστάσεων 1,40 × 90 εκ. Βρίσκεται στην Πινακοθήκη του Ευάγγελου Αβέρωφ στο Μέτσοβο. Η κόμισσα Λουίζα Ριανκούρ ανέθεσε στον Ιακωβίδη να φιλοτεχνήσει ελαιογραφία του Παύλου Μελά με στολή αντάρτη , προκειμένου να τη δωρίσει στη χήρα του ήρωα. Το πόσο που του έδωσε ήταν 10.000 δραχμές. Παρουσιάσθηκε στην Έκθεση υπέρ των πυροπαθών της Θεσσαλονίκης του 1918.

Πρόκειται για έργο το οποίο σε ανοικτό χρωματικό φόντο απομονώνει τη μορφή «δίνοντάς της όλη την κομψότητα ενός ανθρώπινου ιδανικού μαζί με τη λεβεντιά που συνδέθηκε για πάντα με αυτήν[...]» Το έργο δε διακρίνεται από κάποια εσωτερική συγκίνηση. Κυριαρχεί η άψυχη στάση και η εξωτερικότητα.

## Παραπομπές


## Πηγές

* 
* 
* 

Κατηγορία:Έργα ζωγραφικής του Γεώργιου Ιακωβίδη
Κύπελλο Κυπελλούχων ΣΤΟΚ 2014-15

Το **Κύπελλο Κυπελλούχων ΣΤΟΚ 2014-15** ήταν η 30η έκδοση του Κυπέλλου Κυπελλούχων ΣΤΟΚ. Νικητής ήταν ο Κέδρος Αγίας Μαρίνας Σκυλλούρας για 1η φορά στην ιστορία του.							

## Σύστημα διεξαγωγής
Στο Κύπελλο Κυπελλούχων ΣΤΟΚ 2014-15 συμμετείχαν οι 12 κυπελλούχες ομάδες από τα κύπελλα των αγροτικών (τοπικών) ομοσπονδιών μελών της ΣΤΟΚ. Αν ο κυπελλούχος μίας τοπικής ομοσπονδίας είχε κατακτήσει και το πρωτάθλημα της ομοσπονδίας (οπόταν συμμετείχε στο Πρωτάθλημα Πρωταθλητριών ΣΤΟΚ 2014-15), τότε στο Κύπελλο Κυπελλούχων ΣΤΟΚ συμμετείχε ο φιναλίστ του κυπέλλου της ομοσπονδίας.

Διεξήχθη σε 4 γύρους. Σε όλους τους γύρους έγινα μονοί αγώνες σε ουδέτερη έδρα. Προκρινόταν η ομάδα που πετύχαινε τον μεγαλύτερο αριθμό τερμάτων. Σε περίπτωση ισοπαλίας δινόταν ημίωρη παράταση. Αν μετά το τέλος της παράτασης το αποτέλεσμα εξακολουθούσε να ήταν ισόπαλο, η πρόκριση καθοριζόταν με την εκτέλεση πέναλτι.

## Συμμετέχουσες ομάδες
Από κάθε αγροτική ομοσπονδία συμμετείχε η κυπελλούχος ομάδα. Σε περίπτωση που ο κυπελλούχος ήταν ταυτόχρονα και πρωταθλητής, τότε δικαιώμα συμμετοχής στο κύπελλο είχε ο φιναλίστ. Ο πίνακας που ακολουθεί παρουσιάζει τις συμμετέχουσες ομάδες και την ομοσπονδία από την οποία προέρχονταν.





(κ.) : Κυπελλούχος ομάδα ομοσπονδίας
(φ.) : Φιναλίστ κυπέλλου ομοσπονδίας


## Α΄ γύρος
Στον Α΄ γύρο συμμετείχαν οι 8 από τις 12 ομάδες. Μέσα από τη διαδικασία της κλήρωσης 4 ομάδες εξαιρέθηκαν από τον Α΄ γύρο. Οι ομάδες αυτές ήταν ο Κέδρος Αγίας Μαρίνας Σκυλλούρας, Εθνικός Τερσεφάνου, ΑΠΕΛ Λευκάρων και η Κώμα Γιαλού						




## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Α΄ γύρο και οι 4 ομάδες που είχαν εξαιρεθεί από τον Α΄ γύρο.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.




## Τελικός
Στον τελικό προκρίθηκαν ο Εθνικός Τερσεφάνου και ο Κέδρος Αγίας Μαρίνας Σκυλλούρας. Ο τελικός διεξήχθη στις 29 Απριλίου 2015 στο Στάδιο Ολυμπιάς στα Λύμπια. Το παιχνίδι τελείωσε με σκορ 1-1. Το αποτέλεσμα δεν άλλαξε στην παράταση και ακολούθησε η διαδικασία εκτέλεσης πέναλτι. Νικητής ήταν ο Κέδρος Αγίας Μαρίνας Σκυλλούρας με σκορ 5-4.									

Κατηγορία:Ποδοσφαιρικές διοργανώσεις Κύπρου
Κατηγορία:Κύπελλο Κυπελλούχων ΣΤΟΚ
Ο κακός εγγονός

**Ο κακός εγγονός** είναι ζωγραφικό έργο του Γιώργου Ιακωβίδη.

## Πληροφορίες
**Ο κακός εγγονός** είναι έργο του Γιώργου Ιακωβίδη φιλοτεχνημένο στα 1884. Είναι λάδι σε μουσαμά διαστάσεων 51,5 × 38 εκ. Ανήκει σε ιδιωτική συλλογή. Το έργο είναι επανάληψη , την οποία φιλοτέχνησε, οπως  γράφει  σε σημειωματάριο, σε μικρότερες διαστάσεις , αν κρίνουμε από την τιμή πώλησης, 2500 μάρκα. Η διαφορετική θέση της χρονολογίας στην υπογραφή καθώς και οι μικρότερες διαστάσεις του σε σχέση με τα συνηθισμένα έργα του, μας πείθουν πως δεν πρόκειται για το αρχικό έργο Το έργο ανήκε στη συλλογή Β. Καλκάνη. Δημοπρατήθηκε από τον Οίκο Christies's στις 14 Δεκεμβρίου 1994 στην Αθήνα.

Το έργο απεικονίζει ένα παιδάκι εγγονάκι του εικονιζόμενου  παππού να έχει αρπάξει τις φαβορίτες του. Συσπά το πρόσωπό του ο παππούς από πόνο,ενώ το μωρό σπαράζει από μια ακατανόητη απελπλισία. Τα μοντέλα του είναι τύποι γερμανικοί που δεν τους ελληνοποιεί.

## Παραπομπές


## Πηγές

* 
* 

Κατηγορία:Έργα ζωγραφικής του Γεώργιου Ιακωβίδη
Ναταλί Ντελόν

Η **Ναταλί Ντελόν** (, 1 Αυγούστου 1941 - 21 Ιανουαρίου 2021), ήταν Γαλλίδα ηθοποιός και πρώην μοντέλο. Ήταν η μοναδική σύζυγος του Αλέν Ντελόν και ήταν μητέρα του επίσης ηθοποιού Αντονί Ντελόν.

## Βιογραφία και καριέρα
Γεννήμενη στο Ουζντά του Ανατολικού Μαρόκου το 1941 η Ναταλί κατά τη διάρκεια της δεκαετίας του 1960 θεωρούταν η πιο ομόρφη γυναίκα στο κόσμο. 
Τον Αύγουστο του 1962 θα γνωρίσει σε ένα νυχτερινό κέντρο τον Γάλλο ηθοποιό Αλέν Ντελόν και το ίδιο βράδυ θα ξεκινήσουν έναν κρυφό δεσμό που θα κρατήσει ένα χρόνο. Τον Αύγουστο του 1963 ο Αλέν Ντελόν θα χωρίσει την τότε αρραβωνιαστικιά με ένα γράμμα και θα παρουσιάσει την Ναταλί ως την επίσημη σύντροφο του. 
Το ζευγάρι θα παντρευτεί τον Αύγουστο του 1964 και θα φύγει για την Αμερική όπου ο Ντελόν είχε κάνει ένα συμβόλαιο για να παίξει σε αμερικανικές ταινίες.
Στις 30 Σεπτεμβρίου του 1964 θα γεννηθεί ο γιος της Αντονί Ντελόν σε μια κλινική του Λος Άντζελες.

Ο σκηνοθέτης René Clément θα της ζητήσει το 1963 να παίξει τον πρώτο της ρόλο πλάι στον τότε σύντροφο της, Αλέν Ντελόν, ωστόσο αυτή θα αρνηθεί.

Το 1966 ο σύζυγος της θα προσπαθήσει να την επιβάλει για τον ρόλο που παίχτηκε από την Joanna Shimkus στην ταινία "Les Aventuriers". Παρολο που η ίδια δεν έγινε η "Laetitia" της ταινίας, ο Αλέν Ντελόν τραγούδησε και αφιέρωσε το τραγούδι "Laetitia", που εμφανίστηκε στους τίτλους της ταινίας, αποκλειστικά για αυτήν. 

Το ντεμπούτο της στον κινηματογράφο η Ναταλί Ντελόν το έκανε το 1967 στην ταινία Ο δολοφόνος με το αγγελικό πρόσωπο στον ρόλο της ερωμένης του Τζεφ Κοστέλο (Αλέν Ντελόν) και σε σκηνοθεσία του Ζαν-Πιέρ Μελβίλ.

## Φιλμογραφία
* 1968 : *[[La Leçon particulière]]* de Michel Boisrond 
* 1969 : Le Sorelle* de Roberto Malenotti 
* 1969 : *La Main* de [[Henri Glaeser]] 
* 1969 : *L'Armée des ombres* de Jean-Pierre Melville 
* 1970 : *Doucement les basses* του [[Ζακ Ντερέ]] 
* 1971 : *Sex-shop* του [[Κλοντ Μπερί]] 
* 1971 : *Commando pour un homme seul* d'[[Étienne Périer]] 
* 1972 : *Absences répétées* de [[Guy Gilles]] 
* 1972 : *Barbe-Bleue (Bluebeard)* d'[[Edward Dmytryk]] 
* 1973 : *Le Moine* d'[[Adonis Kyrou]]
* 1973 : *Profession : Aventuriers* του [[Κλοντ Μουλό]] 
* 1973 : *L'Histoire très bonne et très joyeuse de Colinot trousse-chemise* de [[Nina Companeez]] 
* 1974 : *Vous intéressez-vous à la chose ?* του [[Ζακ Μπαρατιέ]]
* 1975 : *Une Anglaise romantique* de [[Joseph Losey]] 
* 1975 : *Docteur Justice* του [[Κριστιάν-Ζακ]] 
* 1976 : *Un sussurro nel buio* de [[Marcello Aliprandi]] 
* 1976 : *Une femme fidèle'' του Ροζέ Βαντίμ

## Παραπομπές


## Εξωτερικοί σύνδεσμοι
* Βιογραφία της 

Κατηγορία:Γαλλίδες ηθοποιοί κινηματογράφου
Γλώσσα Νταασανάτς

Η **Νταασανάτς** (επίσης γνωστή ως Ντασενέτς, Νταασάνετς, Νταθανάικ, Νταθάνικ, Νταασανάκ, Γκελέμπα, Γκελέμπ, Γκελεμπίνια, Γκαλάμπ, Γκαλούμπα, Γκελάμπ, Γκελούμπα, Ντάμα, Μαρίλλε, Μερίλε, Μορίλε, Ρεσιάτ, Ρούσια) είναι αφροασιατική γλώσσα που ομιλείται από τους Νταασανάτς στην Αιθιοπία, το Νότιο Σουδάν και την Κένυα, των οποίων η πατρίδα βρίσκεται κατά μήκος του Κάτω Ποταμού Όμο και στις όχθες της Λίμνης Τουρκάνα.

Έχει 60.000 ομιλητές (σύμφωνα με τις απογραφές 2007 και 2009).

## Παραπομπές


## Περαιτέρω ανάγνωση

* Sasse, Hans-Jürgen. 1976. "Dasenech" in: Bender, M. Lionel (ed.): *The Non-Semitic Languages of Ethiopia*. pp.&nbsp;196–221. East Lansing: African Studies Center.
* Tosco, Mauro. 2001. *The Dhaasanac Language, Grammar, Texts and Vocabulary of a Cushitic Language of Ethiopia*. Cushitic Language Studies Volume 17. Cologne: Rüdiger Köppe Verlag.

## Εξωτερικοί σύνδεσμοι

* Linguistic map of Daasanach language at Muturzikin.com
* World Atlas of Language Structures information on Dhaasanac

Κατηγορία:Αιθιοπία-επέκταση
Κατηγορία:Γλώσσες της Αιθιοπίας
Κατηγορία:Γλώσσες της Κένυας
Πέτρος της Διόκλειας

[μικρογραφία|200x200εσ|Μολύβδινη σφραγίδα του άρχοντα Πέταρ (ή Πρεμιμίρ) (9ος αιώνας), βυζαντινού βιτρίου. Η Παναγία με το Χριστό παιδί (αριστερά) και επιγραφή στα [Ελληνική γλώσσα|ελληνικά "+ ΠΕΤΑΡ ΑΡΧΟΝΤΑΣ ΔΙΟΚΛΙΑ' ΑΜΗΝ" (δεξιά).]]
Ο **Πέτρος της Διόκλειας** ή **Πέταρ** () ήταν άρχων της Διόκλειας κατά τη διάρκεια του 10ου ή 11ου αιώνα. Η μοναδική πληροφορία σχετικά με το πρόσωπό του προέρχεται από σφραγίδα η οποία ανευρέθηκε κατά τη διάρκεια του 19ου αιώνα, η οποία είναι διακοσμημένη από τη μία πλευρά με μία προτομή της Παρθένου Μαρίας, ένα μενταγιόν εντός του οποίου αναπαριστάται ο Χριστός, ενώ, επίσης, πλαισιώνεται από δύο σταυροειδή επικλητικά μονογράμματα. Το κείμενο είναι σε ελληνικό αλφάβητο, ενώ αναφέρει *ΠΕΤΡ[Ο]Υ ΑΡΧΟΝΤΟΣ ΔΙΟΚΛ[Ε]ΙΑ[Σ] [[Αμήν|ΑΜΗΝ]]*. Η επιγραφή καταδεικνύει ότι παρά το γεγονός πως η Διόκλεια γνώρισε ταραχές κατά τη διάρκεια του 9ου αιώνα, ωστόσο η περιοχή παρέμεινε υπό βυζαντινή κυριαρχία ή, τουλάχιστον, πολιτισμική επιρροή.

Η σφραγίδα φυλασσόταν εντός του γραφείου μεταλλίων του Βερολίνου, ενώ το 1884 ευρισκόταν σε κατάσταση φθοράς. Απεικόνιση η οποία βασίστηκε στην αρχική, η οποία φιλοτεχνήθηκε από τον Ντάρντελ, δημοσιεύτηκε για πρώτη φορά το 1884 από τον Γκυστάβ Σλυμπερζέ.

Η ιστορία της Διόκλειας έως τον 10ο αιώνα είναι σχετικά άγνωστη. Ένας κατάλογος των μυθολογικών μοναρχών εκείνης της περιόδου υφίσταται εντός του υπό αμφισβήτηση Χρονικού του Ιερέα της Διόκλειας, το οποίο συνεγράφη κατά τη διάρκεια του 13ου αιώνα ή, ακόμη, του 16ου και 17ου αιώνα. Εντός του συγκεκριμένου χρονικού, ο πατέρας του Ηγεμόνα Ιωάννη του Βλαδίμηρου (βασίλευσε μεταξύ π.&nbsp;1000 και 1016) αναφέρεται ως *Πέτρισλαβ*, το οποίο πιθανώς σημαίνει πως ο Πέτρος και ο Πέτρισλαβ αποτελούν το ίδιο πρόσωπο. Αναφέρεται εντός του Χρονικού του Ιερέα της Διόκλειας πως ο Πέτρισλαβ ήταν απόγονος του Ηγεμόνα του Τρέμπινιε, Χβάλιμιρ ενώ επίσης του παραχωρήθηκε η Διόκλεια, ώστε να την κυβερνήσει ως μέρος των εδαφών του Χβάλιμιρ.

## Παραπομπές


## Πηγές
*  McGeer, Eric (2005). *Catalogue of Byzantine Seals at Dumbarton Oaks and in the Fogg Museum of Art: The East (continued), Constantinople and environs, unknown locations, addenda, uncertain readings*. Dumbarton Oaks. , .
*  Živković, Tibor (2006). *Портрети српских владара (IX-XII)*. Βελιγράδι: Zavod za udžbenike. .

Κατηγορία:Σέρβοι ευγενείς του 10ου αιώνα
Κατηγορία:Σέρβοι ευγενείς του 11ου αιώνα
Κατηγορία:Μεσαιωνικό Μαυροβούνιο
Κατηγορία:Μονάρχες της Διόκλειας
Κατηγορία:Βυζαντινοί άρχοντες
Καρλόττα Ματζοράνα

Η **Καρλόττα Ματζοράνα** (γεννημένη το 1992 στο Μοντετζιόρτζιο) είναι ηθοποιός και μοντέλο από το Μάρκε που αναδείχθηκε Μις Ιταλία 2018. Είναι η τέταρτη Μις Ιταλία που κατάγεται από το Μάρκε.

Είναι η πρώτη παντρεμένη που κέρδισε τον τίτλο "Μις Ιταλία".

## Φιλμογραφία

## Aναφορές και σημειώσεις


## Εξωτερικοί σύνδεσμοι
*  

Κατηγορία:Ιταλικά καλλιστεία
Κατηγορία:Μις Ιταλία
Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Λάιμαν Γκίλμορ

Ο **Λάιμαν Γουίσγουελ Γκίλμορ, Τζούνιορ** (, 11 Ιουνίου 1874 &ndash; 18 Φεβρουαρίου 1951) ήταν πρωτοπόρος της αεροπορίας. Κατασκεύασε ένα ατμοκίνητο αεροπλάνο στο Γκρας Βάλεϊ της Καλιφόρνια και ισχυρίστηκε πως πέταξε με αυτό στις 15 Μαΐου 1902. Λόγω των απαιτήσεων για μεγαλύτερο λέβητα και της εξάρτησης από τον άνθρακα ως πηγή ισχύος, οι πτήσεις ήταν ασταθείς. Οι καταγραφές και οι αποδείξεις σχετικά με τους ισχυρισμούς του χάθηκαν μετά από πυρκαγιά στο υπόστεγο του, το 1935.

## Πρώτη πτήση
Ο Γκίλμορ, σε συνέντευξή του το 1936, ανέφερε μία επιτυχή προσδεδεμένη πτήση με ανεμόπτερο το 1893 και μία ελεύθερη πτήση το 1894. Ο Γκίλμορ προσέθεσε επίσης πως (αν και δεν το είχε αναφέρει μέχρι το 1927) πραγματοποίησε ελεγχόμενη ατμοκίνητη πτήση στις 15 Μαΐου 1902. Ωστόσο, όλες οι καταγραφές και τα έγγραφα που σχετιζόταν με το αεροσκάφος του καταστράφηκαν σε πυρκαγιά.

Υπάρχουν φωτογραφίες του 1898 που αναπαριστούν τη μηχανή του Γκίλμορ, αλλά καμία δεν τη δείχνει στον αέρα. Οι ισχυρισμοί πως το αεροσκάφος κατάφερε να πετάξει είναι ανεπιβεβαίωτοι, και λαμβάνοντας υπόψη το βάρος του αεροσκάφους που φαίνεται στις φωτογραφίες, η πιθανότητα για πτήση είναι εξαιρετικά αμφίβολη.

## Έργο
Ο Λάιμαν Γκίλμοορ βρισκόταν σε επαφή με άλλους πρωτοπόρους της αεροπορίας όπως ο Σάμιουελ Λάνγκλεϊ και τελικά με τους αδελφούς Ράιτ.

Το 1902, ο Γκίλμορ έλαβε δύο διπλώματα ευρεσιτεχνίας για ατμομηχανές. Πραγματοποίησε εφευρέσεις και σε άλλους τομείς: για παράδειγμα ένα περιστρεφόμενο εκχιονιστικό. Στις 15 Μαρτίου 1907, ο Γκίλμορ άνοιξε το πρώτο εμπορικό πεδίο προσγειώσεων, το Gilmore Airfield, στο Γκρας Βάλεϊ. Στο χώρο πλέον στεγάζεται σχολείο με το όνομά του.

300px|thumb|Το δεύτερο, μεγαλύτερο αεροπλάνο του Γκίλμορ
300px|thumb|Σχέδιο του πρώτου μικρότερου αεροπλάνου
Το 1935, το υπόστεγο του Λάιμαν και δύο παλιά μονοπλάνα καταστράφηκαν από πυρκαγιά. Η φωτιά ακύρωσε τα σχέδια του να εκθέσει ένα μεγαλύτερο μονοπλάνο στη Διεθνή Έκθεση του Σικάγο. Ο Γκίλμορ άρχισε να ασχολείται με την εξόρυξη χρυσού και πέθανε φτωχός στη Νεβάντα Σίτι της Καλιφόρνια.

## Παραπομπές


## Εξωτερικοί σύνδεσμοι
*Αφιέρωμα στην ιστοσελίδα ''Flying Machines''

Κατηγορία:Αμερικανοί εφευρέτες
Κατηγορία:Πρωτοπόροι της αεροπορίας
Κατηγορία:Αμερικανοί πιλότοι
Γεώργιος Β΄ της Πομερανίας

Ο **Γεώργιος Β΄**, γερμ. Georg II (30 Ιανουαρίου 1582 - 27 Μαρτίου 1617) από τον Οίκο των Γκρίφφινς ήταν δούκας της Πομερανίας-Ρύγκενβαλντε (1606-17) μαζί με τον μεγαλύτερο αδελφό του Μπόγκισλαβ ΙΔ΄.

## Βιογραφία
Ήταν ο τέταρτος γιος τού Μπόγκισλαβ ΙΓ΄ δούκα της Πομερανίας στο Μπρτ & Στεττίν και της Κλάρας των Γουέλφων, κόρης τού Φραγκίσκου δούκα τού Μπράουνσβαϊγκ-Λύνεμπουργκ-Γκίφχορν.

Το 1606 ο Γεώργιος και τα τέσσερα αδέλφια του διαίρεσαν την Πομερανία: ο Φίλιππος Β΄ έλαβε το Στεττίν, ο Φραγκίσκος έγινε Προτεστάντης επίσκοπος τού Καμμίν, ο Μπόγκισλαβ ΙΔ΄ με τον Γεώργιο Β΄ έλαβαν το Ρύγκενβαλντε και ο Ούλριχ έλαβε ετήσια απολαβή.

Στο Ρύγκενβαλντε ο Γεώργιος Β΄ ασχολιόταν αποκλειστικά με το κυνήγι και δεν λάμβανε μέρος στη διακυβέρνηση. Από εκπυρσοκρότηση όπλου έχασε την όρασή του στον αριστερό οφθαλμό. Απεβίωσε το 1617 στο Μπούκοβ της περιοχής του, άγαμος, σε ηλικία 35 ετών. Τάφηκε στο ναό τού κάστρου στο Στεττίν (νυν Τσέτσιν Πολωνίας).

## Πηγές
* Martin Wehrmann: Genealogie des pommerschen Herzogshauses, Verlag Leon Sauniers Buchhandlung, Szczecin 1937, p. 128.

## Παραπομπές


Κατηγορία:Οίκος της Πομερανίας
Μοντετζόρτζο

Το **Μοντετζόρτζο** (ιταλικά: *Montegiorgio*) είναι πόλη της Ιταλίας, πρωτεύουσα της επαρχιακής κοινότητας του Φέρμο στο διαμέρισμα του Μάρκε. Σύμφωνα με την απογραφή του 2018 ο πληθυσμός της είναι 6.721 κάτοικοι.

## Πρόσωπα
* Καρλόττα Ματζοράνα (1992) Μις Ιταλία 2018

## Φωτοθήκη

Εικόνα:Mg-arco.jpg|Η εκκλησία του Σαν Σαλβατόρε (Σωτήρος)


## Παραπομπές


## Εξωτερικοί σύνδεσμοι
* 
*  

Κατηγορία:Δήμοι της Επαρχίας του Φέρμο
Βαρτσίσουαφ Β΄ Σφιεντομπόζιτς

Ο **Βάρτισλαβ**, γερμ. Wartislaw (απεβ. 1196) από τον Οίκο των Γκρίφφινς-Σβαντιμποριδών ήταν καστελάνος τού Στεττίν (νυν Τσέτσιν Πολωνίας).

## Βιογραφία
Ήταν γιος τού Σβάντιμπορ Α΄ και γι' αυτό τον αποκαλούσαν Βάρτισλαβ Σβντιμπόριτς ή Βάρτισλαβ τον νεότερο, για να τον διαχωρίσουν από τον θείο του Βάρτισλαβ Α΄ πρώτο δούκα της Πομερανίας.

Στις αρχές της δεκαετίας τού 1170 ο στρατός τού Βάλντεμαρ Α΄ της Δανίας πολιόρκησε το κάστρο τού Στεττίν. Ο Βάρτισλαβ περικυκλώθηκε και παρέδωσε το κάστρο στους Δανούς. Το 1173 ίδρυσε το αββαείο τού Κόοουμπατς.

Το 1187 απεβίωσε ο Μπόγκισλαβ Α΄ γιος και διάδοχος τού Βάρτισλαβ Α΄. Η χήρα αυτού Αναστασία μαζί με τον Βάρτισλαβ Σβαντιμπόριτς έγιναν κηδεμόνες και επίτροποι για τους ανήλικους γιους της Μπόγκισλαβ Β΄ και Καζιμίρ Β΄. Από αυτό καταλαβαίνουμε ότι ο Βάρτισλαβ Σβαντιμπόριτς ήταν εξάδελφος τού Μπόγκισλαβ Α΄.

Κατηγορήθηκε για το ότι έπεισε τον Κνούτο ΣΤ΄ της Δανίας να δώσει την Πομερανία ως φέουδο στους δύο νεαρούς δούκες. Προκλήθηκε εξέγερση εναντίον των Δανών και ο Κνούτος ΣΤ΄ τον εκτόπισε και όρισε τον Γιαρομάρ Α΄ πρίγκιπα τού Ρύγκεν ως επίτροπο. Από τότε ο Βάρτισλαβ Σβαντιμπόριτς αποσύρθηκε από τη δημόσια ζωή.

Τα αρχεία τού Κόουμπατς αναφέρουν ότι απεβίωσε το 1196.

## Οικογένεια
Είχε τέκνα:
* Βαρθολομαίος απεβ. π. 1220, ίσως καστελάνος τού Στεττίν.
* Καζιμίρ απεβ. 1220, καστελάνος τού Κοουόμπζεκ.
** Σβάντιμπορ Β΄, γιος τού προηγουμένου.
* Βάρτισλαβ γενν. 1231, καστελάνος τού Στεττίν.
* (;) Κορράδος απεβ. 1233, επίσκοπος τού Καμμίν.

## Παραπομπές


## Πηγές
* Martin Wehrmann: Geschichte von Pommern, vol. 1, Weltbild Verlag, 1992, reprint of the edition published in 1919 and 1921, ISBN 3-89350-112-6

Κατηγορία:Οίκος της Πομερανίας
Τζέιμι Ντόρναν

Ο **Τζέιμι Ντόρναν** (*Jamie Dornan*, 1 Μαΐου 1982) είναι Βορειοϊρλανδός ηθοποιός, μουσικός και μοντέλο.

## Καριέρα
Η πρώτη του κινηματογραφική εμφάνιση έγινε το 2006, όταν έπαιξε στην ταινία *Marie Antoinette*. Επίσης, έχει εμφανιστεί στις ταινίες: *Shadows in the Sun*, *Flying Home* και *[[Anthropoid (ταινία)|Anthropoid]]*.

Το 2015 έπαιξε στην ταινία *[[Πενήντα Αποχρώσεις του Γκρι (ταινία)|Πενήντα Αποχρώσεις του Γκρι]]* και του δόθηκαν δύο Χρυσά Βατόμουρα. Στη συνέχεια, έπαιξε στις *Πενήντα πιο σκοτεινές αποχρώσεις του γκρι* (2017) και *Πενήντα αποχρώσεις του γκρι: Απελευθέρωση* (2018).

Στην τηλεόραση, έχει παίξει στις σειρές *[[Once Upon a Time (τηλεοπτική σειρά)|Once Upon a Time]]* και *The Fall*.
## Προσωπική ζωή
Το 2010 γνώρισε τη μουσικό Αμέλια Γουόρνερ, την οποία αρραβωνιάστηκε το 2012 και νυμφεύθηκε το 2013. Έχουν αποκτήσει δύο κόρες.

## Παραπομπές


Κατηγορία:Βορειοϊρλανδοί άνδρες ηθοποιοί κινηματογράφου
Κατηγορία:Βορειοϊρλανδοί ηθοποιοί τηλεόρασης
Κατηγορία:Βρετανοί μουσικοί
Κατηγορία:Βρετανοί μοντέλα
Κατηγορία:Once Upon a Time
Πρωτάθλημα Πρωταθλητριών ΣΤΟΚ 2013

To **Πρωτάθλημα πρωταθλητριών ΣΤΟΚ 2013** ήταν η 36η έκδοση του Πρωταθλήματος πρωταθλητριών ΣΤΟΚ. Νικητής ήταν ο Κέδρος Αγίας Μαρίνας Σκυλλούρας για 1η φορά στην ιστορία του.

## Σύστημα διεξαγωγής
Στο πρωτάθλημα της ΣΤΟΚ συμμετείχαν οι πρωταθλήτριες των 12 αγροτικών ομοσπονδιών της Κύπρου.

Διεξήχθη σε 4 γύρους. Σε όλους τους γύρους έγιναν μονοί αγώνες σε ουδέτερη έδρα. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.

## Συμμετέχουσες ομάδες
Από κάθε αγροτική ομοσπονδία συμμετείχε η πρωταθλήτρια ομάδα. Ο πίνακας που ακολουθεί παρουσιάζει τις συμμετέχουσες ομάδες και την ομοσπονδία από την οποία προέρχονταν.





(πρ.) : Πρωταθλήτρια ομάδα ομοσπονδίας


## Α΄ γύρος
Στον Α΄ γύρο συμμετείχαν οι 8 από τις 12 ομάδες. Μέσα από τη διαδικασία της κλήρωσης 4 ομάδες εξαιρέθηκαν από τον Α΄ γύρο. Οι ομάδες αυτές ήταν ο ΑΠΕΑ Ακρωτηρίου, ΑΕΚ Κοράκου, Δάφνη Τρούλλων και η Ολυμπιάς Λυμπιών




## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Α΄ γύρο και οι 4 ομάδες που είχαν εξαιρεθεί από τον Α΄ γύρο.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.




## Τελικός
Στον τελικό προκρίθηκαν ο Κέδρος Αγίας Μαρίνας Σκυλλούρας και η Ολυμπιάς Λυμπιών. Ο τελικός διεξήχθη στις 21 Απριλίου 2013 στο Στάδιο Χαλκάνορα  στο Δάλι. Το παιχνίδι τελείωσε με σκορ 2-2. Το αποτέλεσμα δεν άλλαξε στην παράταση και ακολούθησε η διαδικασία εκτέλεσης πέναλτι. Νικητής ήταν ο Κέδρος Αγίας Μαρίνας Σκυλλούρας με σκορ 11-10.	

Κατηγορία:Πρωτάθλημα Πρωταθλητριών ΣΤΟΚ
Μπόγκισλαβ ΙΔ΄ της Πομερανίας

Ο **Μπόγκισλαβ ΙΔ΄**, γερμ. Bogislaw ΧΙV (31 Μαρτίου 1580 - 10 Μαρτίου 1637) από τον Οίκο των Γκρίφφινς ήταν δούκας της Πομερανίας: στο Ρύγκενβαλντε (1617-25), στο Στεττίν (1620-25), διοικητής της επισκοπής τού Καμμίν (1623-37) και τέλος όλης της Πομερανίας (1625-37), καθώς ήταν ο τελευταίος τού Οίκου του.

## Βιογραφία
Ήταν ο τρίτος γιος τού Μπόγκισλαβ ΙΓ΄ δούκα της Πομερανίας-Ρύγκενβαλντε, Στεττίν & Μπαρτ και της Κλάρας των Γουέλφων, κόρης τού Φραγκίσκου δούκα τού Μπράουνσβαϊγκ-Λύνεμπουργκ-Γκίφχορν.

Το 1606 απεβίωσε ο Μπόγκισλαβ ΙΓ΄ και οι πέντε γιοί του διαίρεσαν την Πομερανία. Ο Μπόγκισλαβ ΙΔ΄ και ο τέταρτος γιος Γεώργιος Β΄ έλαβαν το Ρύγκενβαλντε (νυν Ντάρουοβο Πολωνίας), αλλά ο Γεώργιος Β΄ απεβίωσε το 1617. Το επόμενο έτος απεβίωσε ο πρωτότοκος Φίλιππος Β΄ και ο Μπόγκισλαβ ΙΔ΄ έλαβε το Μπαρτ. Το 1620 κληρονόμησε τον δευτερότοκο αδελφό του Φραγκίσκο δούκα της Πομερανίας-Στεττίν. Δύο έτη μετά απεβίωσε ο πέμπτος γιος του Ούλριχ και η διοίκηση της επισκοπής τού Καμμίν περιήλθε στον Μπόγκισλαβ ΙΔ΄. Το 1625 απεβίωσε ο εξάδελφός του Φίλιππος-Ιούλιος δούκας της Πομερανίας-Βόλγκαστ και τον διαδέχθηκε. Έτσι ολοκληρώθηκε η ενοποίηση της Πομερανίας.

Παρά τις προσπάθειές του να μην εμπλακεί στον Τριακονταετή Πόλεμο, ο Μπόγκισλαβ ΙΔ΄ στην συνθηκολόγηση τού Φράντσμπουρκ αναγκάστηκε να επιτρέψει στον Γερμανικό στρατό τού Αλβέρτου φον Βάλλενσταϊν να χρησιμοποιήσει τα εδάφη του ως βάση το 1627. Έτσι οι περιοχές αυτές υπέφεραν τις δυσάρεστες συνέπειες τού πολέμου. Τη δεκαετία τού 1630 οι ευγενείς τού τόπου προσπάθησαν να ελαττώσουν την εξουσία του και αυτό τού προκάλεσε καρδιακή προσβολή, που τον άφησε μερικώς παράλυτο. Το 1634 παραιτήθηκε με επακόλουθο διαφωνίες των συγγενών του και τού κυβερνητικού συμβουλίου. Στην πράξη η Πομερανία ήταν κατειλημμένη από Σουηδικό στρατό, όταν το 1637 απεβίωσε. Η διαδοχή και το μέλλον τού δουκάτου ήταν τόσης βαρύτητας και περιπλοκότητας, που η ταφή του καθυστέρησε 17 έτη.

Η διαφωνία ήταν μεταξύ τού Γεωργίου-Γουλιέλμου των Χοεντσόλερν εκλέκτορα τού Βρανδεμβούργου λόγω της συμφωνίας μεταξύ των δύο οικογενειών το 1464 και τού Γουσταύου Β΄ Αδόλφου των Βάσα της Σουηδίας, αν και οι δύο διεκδικητές συνδεόταν με επιγαμία: η σύζυγος τού βασιλιά, η Μαρία-Ελεονόρα ήταν αδελφή τού εκλέκτορα. Ο Μπόγκισλαβ ΙΔ΄ όριζε στη διαθήκη του να τον διαδεχθεί ο βασιλιάς της Σουηδίας, ο οποίος ήδη κατείχε το μεγαλύτερο μέρος της Πομερανίας από τις αρχές τού Πολέμου το 1629. Οι δύο διεκδικητές αξιοποίησαν τη στρατιωτική τους υπεροχή, ώσπου το 1648 έληξε ο Τριακονταετής Πόλεμος με την ειρήνη της Βεστφαλίας: η Πομερανία μοιράστηκε μεταξύ των δύο κρατών. Έτσι έληξε η αυτόνομη ύπαρξη τού δουκάτου.

Το 1653 απεβίωσε η σύζυγός του Ελισάβετ και μόνο τότε μπόρεσε το σώμα του να ταφεί στο Στεττίν το επόμενο έτος.

## Οικογένεια
Νυμφεύθηκε το 1625 την Ελισάβετ των Όλντενμπουρκ, κόρη τού Ιωάννη Β΄ δούκα τού Σ.Χ.Σόντερμπουργκ. Δεν απέκτησαν απογόνους.

## Παραπομπές


## Πηγές
* State Archive (Geheimes Staatsarchiv) Stettin Rep.4 P. 1 Tit.49, No.50-114.
* Wehrmann, Genealogy of Ducal House of Pomerania, 1937 Stettin, p. 127.

Κατηγορία:Οίκος της Πομερανίας
Ράτιμπορ Β΄ της Πομερανίας

Ο **Ράτιμπορ Β΄**, γερμ. Ratibor II (απεβ. μετά το 1223) από τον Οίκο των Γκρίφιφνς-Ρατιμποριδών ήταν δούκας της Πομερανίας.

## Βιογραφία
Ήταν γιος τού Μπόγκισλαβ (γιου τού Ράτιμπορ Α΄ δούκα της Πομερανίας). Ο Μπόγκισλαβ ήταν εξάδελφος τού Μπόγκισλαβ Α΄, τού Καζιμίρ Α΄ δουκών της Πομερανίας και τού Βάρτισλαβ Σβαντιμπόριτς.

Εξάδελφός του ήταν ο Μπόγκισλαβ, εγγονός τού Ράτιμπορ Α΄. Ο Ράτιμπορ Β΄ ήταν ο τελευταίος τού κλάδου του και όταν απεβίωσε μετά το 1223, οι περιοχές του Σλάβε και Στολπ διεκδικήθηκαν από τους Οίκους των Γκρίφφινς (κύριο κλάδο) και των Σαμμποριδών δουκών της Πομερελίας.

## Πηγές
* Das historische Pommern. Personen, Orte, Ereignisse, Köln/Weimar 2007, pp. 141 ff.
* Werner Buchholz, Pommern, Berlin 1999, p. 38.

Κατηγορία:Οίκος της Πομερανίας
Κάντιντο Γκοντόι

Το **Κάντιντο Γκοντόι** (πορτογαλικά: Cândido Godói) είναι δήμος 6.641 κατοίκων στην πολιτεία Ρίο Γκράντε ντο Σουλ στη Βραζιλία κοντά στα σύνορα με την Αργεντινή, γνωστή για το μεγάλο αριθμό διδύμων που γεννήθηκαν εκεί. Το φαινόμενο διδύμων είναι επικεντρωμένο στο Λίνια Σάο Πέντρο, ένας μικρός οικισμός στην πόλη του Κάντιντο Γκοντόι, σε έναν εθνικά ομοιογενή πληθυσμόγερμανικής καταγωγής.

## Ποσοστό διδύμων
Το ποσοστό γεννήσεων διδύμων στο Κάντιντο Γκοντόι αποτελεί το 10% των συνολικών γεννήσεων της πόλης, σημαντικά υψηλότερο από το συνολικό ποσοστό 1.8% για την πολιτεία Ρίο Γκράντε ντο Σουλ. Αυτό το ποσοστό είναι ασυνήθιστο, καθώς υπερβαίνει το υψηλότερο παρατηρημένο ποσοστό διδύμων (4.5-5% για τη νοτιοδυτική Νιγηρία). Σχεδόν τα μισά (8 από 17) δίδυμα που εξετάστηκαν σε μία μελέτη ήταν μονοζυγωτικά (όμοια) δίδυμα, λίγο παραπάνω από το μέσο όρο του 30%. Οι δίδυμες γεννήσεις σημειώνονται από τις αρχές του εικοστού αιώνα, όταν οι πρώτοι μετανάστες που κατέφθασαν στη περιοχή είχαν δεκαεπτά δίδυμα συνολικά. Η κατάσταση αυτή έχει παρατηρηθεί σε πολλές γενιές στο τελευταίο μέρος του εικοστού αιώνα.

Ο πληθυσμός είναι σε μεγάλο βαθμό πολωνικής και γερμανικής καταγωγής, με πολλούς από αυτούς να κατάγονται από την περιοχή Χούνσρουκ της Γερμανίας, η οποία έχει ποσοστό διδύμων υψηλότερο από το μέσο όρο. Το ποσοστό του Κάντιντο Γκοντόι θα μπορούσε να αντανακλά ένα φαινόμενο όπου συμβαίνουν σπάνια γενετικά χαρακτηριστικά κατά τύχη ανάμεσα σε μια μικρή ομαδική κοινότητα και θα είναι πιο κοινό μεταξύ των απογόνων τους από το σύνολο του πληθυσμού.

### Προσπάθειες εξήγησης
Ο διαβόητος Ναζιστής γιατρός Γιόζεφ Μένγκελε, ο οποίος διεξήγαγε τις "μελέτες" διδύμων στη Γερμανία και πειραματίστηκε με τα δίδυμα στο Άουσβιτς, κατέφυγε στην Νότια Αμερική, καθώς οι Σύμμαχοι πλησίαζαν το Ναζιστικό γερμανικό καθεστώς. Ο Αργεντινός ιστορικός Χόρχε Καμαράσα πρότεινε ότι ο Μένγκελε διεξήγαγε πειράματα σχετικά με τις γυναίκες της περιοχής, κάτι που θα μπορούσε να ευθύνεται για την υψηλή αναλογία διδύμων. Σύμφωνα με ορισμένους σχολιαστές, γύρω στην εποχή της άφιξης του Μένγκελε στη Βραζιλία το 1963, η συχνότητα των διδύμων άρχισε να αυξάνεται, φέρνοντάς το στην σημερινή αναλογία διδύμων 1 προς 10, από τα οποία πάνω από τα μισά είναι διζυγωτικά (αδελφικά). Ωστόσο αυτή η εξήγησε έχει αμφισβητηθεί από τον ντόπιο ιστορικό Πάουλο Σαουθιέρ, ο οποίος λέει ότι ο Μένγκελε δεν μελέτησε δίδυμα κατά τη διάρκεια της παραμονής του στη Βραζιλία. Επιπλέον, σύμφωνα με τους γενετιστές, η πιο πιθανή εξήγηση για την υψηλή συχνότητα διδύμων είναι η γενετική απομόνωση και ενδογαμία. Στοιχεία δείχνουν ότι η υψηλή συχνότητα των διδύμων προηγείται της άφιξης του Μένγκελε στη Νότια Αμερική.

Αυτό το φαινόμενο του μεγάλου αριθμού γεννήσεων δίδυμων δεν είναι μοναδικό στο Κάντιντο Γκογκόι. Έχει παρατηρηθεί επίσης στην πόλη Ίγκμπο-Όρα της Νιγηρίας και το χωριό Κοντίνχι στην Ινδία.

## Δείτε επίσης

*Κατάλογος δήμων στο Ρίο Γκράντε ντο Σουλ
*Ριογκραντένσερ Χουνσρούκις, η γερμανική διάλεκτος που ομιλείται σε τοπικό επίπεδο και η πιο διαδεδομένη σε όλη την πολιτεία

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Λιουμπάρτας

Ο **Λιουμπάρτας**, λιθουαν. Liubartas (απεβ. π. 1383) από τον Οίκο των Γκεντιμινιδών ήταν πρίγκιπας του Λουτσκ & Λιούμπαρ Βολυνίας (1323-83) και Ζυτομύρ 1363-74). Επίσης μέγας πρίγκιπας της Βολυνίας (1340-83) και της Γαλικίας-Βολυνίας (1340-49).

## Βιογραφία
Ήταν ο έβδομος γιος τού Γκεντιμίνας μεγάλου δούκα της Λιθουανίας. Βαπτίστηκε Δημήτριος.

Νυμφεύτηκε στις αρχές της δεκαετίας τού 1320 την κόρη τού Ανδρέα των Ρουρικιδών βασιλιά της Γαλικίας-Βολυνίας και κυβέρνησε το Λουτσκ και το Λιούμπαρ (στη σημερινή επαρχία Ζυτομύρ) της ανατολικής Βολυνίας. Όταν απεβίωσε ο Αντρέι και ο αδελφός του Λέων Β΄ της Γαλικίας το 1322, η Γαλικία-Βολυνία δεν είχαν άρρενα διάδοχο. Αν ο Γκεντιμίνας προωθούσε τον Λιουμπάρτας θα προκαλούσε πόλεμο με την Πολωνία, έτσι συμβιβάστηκε με τον Βλάντισλαφ Α΄ της Πολωνίας να εγκαταστήσουν τον Μπολέσλαφ-Γιέζι Β΄, ανιψιό τού Αντρέι και τού Λέοντα Β΄.

## Οικογένεια
Νυμφεύτηκε πρώτα το 1322 την Χάννα-Μπουχ (Ευφημία) των Ρουρικιδών, κόρη τού Αντρέι βασιλιά της Γαλικίας.

Έπειτα έκανε δεύτερο γάμο το 1350 με την κόρη τού Κωνσταντίνου Β΄ τού Ροστόβ και είχε τέκνα:
* Θεόδωρος της Βολυνίας π. 1351-1431.
* Λαζάρ απεβ. μετά το 1386.
* Σέμεν απεβ. ,ετά το 1386.
* Δημήτριος, ίσως γενάρχης τού Οίκου των Σανγκούζκο.

## Πρόγονοι

## Παραπομπές


## Πηγές
* Sužiedėlis, Simas, ed. (1970–1978). "Liubartas". Encyclopedia Lituanica. III. Boston, Massachusetts: Juozas Kapočius. pp. 411–412. LCC 74-114275.
* Rowell, C. S. (1994). Lithuania Ascending: A Pagan Empire Within East-Central Europe, 1295–1345. Cambridge Studies in Medieval Life and Thought: Fourth Series. Cambridge University Press. p. 224. ISBN 978-0-521-45011-9.

Κατηγορία:Οίκος των Γιαγκελλόνων
Κριμαϊκή Ταταρική Βικιπαίδεια

Η **Κριμαϊκή Ταταρική Βικιπαίδεια** (*Qırımtatarca Vikipediya*) είναι η έκδοση της Βικιπαίδειας στη Κριμαϊκή Ταταρική γλώσσα. Τα λήμματα γράφονταν αρχικά στον Επωαστήρα του Wikimedia και δημιουργήθηκε ως επίσημη Βικιπαίδεια στις 12 Ιανουαρίου 2008. Τον Νοέμβριο του 2018 είχε 6.050 λήμματα.

## Στατιστικά
Τον Σεπτέμβριο του 2018 είχε 5.962 λήμματα.

Το κύριο πρόβλημα του εγχειρήματος είναι η έλλειψη εθελοντών. Η συντριπτική πλειοψηφία των επεξεργασιών γίνεται από αρκετούς εθελοντές από τους οποίους κανείς δεν είναι μητρικός ομιλητής της γλώσσας.

### Ορόσημα
* 12 Ιανουαρίου 2008 — 1ο λήμμα, δημιουργία
* 21 Ιανουαρίου 2008 — 557 λήμματα
* 20 Οκτωβρίου 2009 — 1.000 λήμματα
* 30 Ιανουαρίου 2010 — 1.405 λήμματα
* 20 Σεπτεμβρίου 2018 — 5.962 λήμματα

## Παραπομπές


Ταταρικη Κριμ
Γιεμστβένικ

μικρογραφία|Ένα σφραγισμένο έγγραφο δεσμευμένο με γιεμστβένικ.
Το **Γιεμστβένικ** () ή **γιαμστβένικ** (κροατικά, σλοβενικά), είναι μια συμβολοσειρά που αποτελείται από κόκκινα, μπλε και λευκά σκέλη που χρησιμοποιούνται για να δέσουν τα επίσημα έγγραφα. Χρησιμοποιείται για παρόμοιους σκοπούς σε χώρες της πρώην Γιουγκοσλαβίας.

Τα χρώματα της σειράς είναι αυτά της σημαίας της Σερβίας (χρησιμοποιήθηκε στη Σερβία πριν από τη δημιουργία της Γιουγκοσλαβίας). Αυτό χρησιμοποιήθηκε αργότερα στην Γιουγκοσλαβία, στην Κροατία και τη Σλοβενία (αν και οι σημαίες τους έχουν διαφορετικό χρώμα, η ίδια συμβολοσειρά ταιριάζει σε όλες τις προαναφερμένες χώρες). Η Βοσνία και Ερζεγοβίνη και το Μαυροβούνιο εξακολουθούν να χρησιμοποιούν το κόκκινο-μπλε-λευκό γιεμστβένικ παρά την αλλαγή στα χρώματα των σημαιών τους. Στη Βόρεια Μακεδονία, η σειρά ονομάζεται *εμστβένικ* () και έχει κόκκινο και κίτρινο χρώμα το οποίο ταιριάζει στη σημαία της χώρας.

Ο όρος προέρχεται από τη λέξη γιέμστβο, που σημαίνει εγγύηση.

## Παραπομπές


Κατηγορία:Γιουγκοσλαβία
Χασάν Τζαμούς

Ο **Χασάν Τζαμούς** (, πέθανε τον Απρίλιο του 1989) ήταν Διοικητής του Τσαντιανού Στρατού και ξάδελφος του σημερινού Προέδρου του Τσαντ Ιντρίς Ντεμπί. Το διεθνές αεροδρόμιο Χασάν Τζαμούς έχει λάβει το όνομά του.

Οδήγησε τις τσαντιανές δυνάμεις κατά τη διάρκεια της Τσαντολιβυκής σύγκρουσης, όπως στη νίκη στη Μάχη του Μάατεν αλ-Σάρρα. Ο Τζαμούς σκοτώθηκε με βάση τις εντολές του Ισέν Αμπρέ, πρώην προέδρου της χώρας, καθώς ο Αμπρέ υποψιαζόταν ότι ετοίμαζε πραξικόπημα μαζί με τον ξάδερφό του Ντεμπί και τον Μαχαμάτ Ίτνο, Υπουργό Εσωτερικών. Ο Ντεμπί ήταν ο μοναδικός που επέζησε.

## Παραπομπές


Κατηγορία:Τσαντ
Πολιτιστικό Κέντρο του Τσαντ

Το **Πολιτιστικό Κέντρο του Τσαντ** είναι ίδρυμα που βρίσκεται στη Μοά του Τσαντ. Το κέντρο ιδρύθηκε από την κυβέρνηση με σκοπό να προωθήσει τις εθνικές παραδόσεις, αυξάνοντας ένα συνειδητό ενδιαφέρον εκ μέρους του λαού. Το κέντρο θεωρείται απαραίτητο λόγω των επιπτώσεων της πείνας και του πολέμου από το 1960.

## Παραπομπές

Κατηγορία:Πολιτισμός του Τσαντ
Χουάνα Ακόστα

Η **Χουάνα Ακόστα** (ισπανικά: Juana Acosta Restrepo) (γενν. 28 Νοεμβρίου 1976), είναι Κολομβιανή ηθοποιός. Από το 1995 έχει πάρει μέρος σε πάνω από 40 ταινίες, καθώς επίσης και σε τηλεοπτικές σειρές.

## Φιλμογραφία

## Παραπομπές

## Εξωτερικοί σύνδεσμοι
* 
* Βιογραφία της 

Κατηγορία:Κολομβιανοί ηθοποιοί
Κατηγορία:Κολομβιανές μοντέλα
Κρεβινιανή διάλεκτος

Η **κρεβινιανή διάλεκτος** (ISO 639-3: *zkv*) είναι εξαφανισμένη διάλεκτος της βοτικής γλώσσας, η οποία ομιλούνταν στην πόλη Μπάουσκα στην Κουρλάνδη της νοτιοκεντρικής Λετονίας από τον 15ο έως τον 19ο αιώνα.

Η γλώσσα δημιουργήθηκε απο τους φιννικής καταγωγής Βότους οι οποίοι τον 15ο αιώνα εκτοπίστηκαν από την Ίνγκρια και μεταφέρθηκαν στην περιοχή εκεί από τους Ρώσους του Μεγάλου Δουκάτου της Μόσχας ως αιχμάλωτοι πολέμου μετά τον πόλεμο με την Λιβονία, και μετέπειτα σχημάτισαν εκεί την δική τους κοινότητα με την διάλεκτο τους πιθανώς να αντικατοπτρίζει επιρροές από την λετονική γλώσσα. 

Οι τελευταίοι γνωστοί ομιλητές οι οποίοι είχαν κάποια στοιχειώδη ανάμνηση της γλώσσας ήταν μόλις 2 το 1846.

## Παραπομπές

## Εξωτερικοί σύνδεσμοι
* OLAC resources in and about the Krevinian language

Κατηγορία:Φιννικές γλώσσες
Κατηγορία:Εξαφανισμένες γλώσσες
Φαγιά-Λαρζό

Η **Φάγια-Λαρζό** (επίσης γνωστή ως **Φαγιά**, ,  ή فايا) είναι η μεγαλύτερη πόλη στο βόρειο Τσαντ και ήταν πρωτεύουσα της περιφέρειας Μπουρκού-Ενεντί-Τιμπεστί. Βρίσκεται τώρα στην περιφέρεια Μπορκού, η οποία ιδρύθηκε το 2008 από το διαμέρισμα Μπορκού της πρώην περιφέρειας Μπουρκού-Ενεντί-Τιμπεστί. Το 2012 η πόλη είχε πληθυσμό 48.090 κατοίκων.

## Ιστορία
[αριστερά|μικρογραφία|Ένα LARAF MiG-23MS με κενές ράβδους πυραύλων που περιστρέφονται κατά μήκος του διαδρόμου στην [αεροπορική βάση του Φαγιά-Λαρζό, κάποια στιγμή στα μέσα της δεκαετίας του 1980. Το Φαγιά-Λαρζό ήταν η κύρια βάση της Λιβύης στο βόρειο Τσαντ μέχρι το κτίσιμο του Ουάντι Ντουμ.]]
Αρχικά γνωστή ως Φαγιά, η πόλη μετονομάστηκε σε Λαρζό από τον Γάλλο συνταγματάρχη Ετιέν Λαρζό, αλλά κατά την ανεξαρτησία του Τσαντ από τη Γαλλία απέκτησε το όνομα Φαγιά-Λαρζό. Η πόλη καταλήφθηκε από τη Λιβύη όταν η Λιβύη κατέλαβε τη Λωρίδα Αουζού το 1975, αλλά ξαναπροσαρτήθηκε από τις δυνάμεις του Ισέν Αμπρέ το 1980. Η Λιβύη ανάκτησε το Φαγιά-Λαρζό το 1983, αλλά υποχώρησε το 1987.

## Οικονομία
Λόγω του σημαντικού αποθέματος υπόγειων υδάτων στην πόλη, η κύρια βιομηχανία είναι η γεωργία, ενώ τρεις λίμνες βρίσκονται αμέσως βόρεια του Φαγιά-Λαρζό. Η πόλη εξυπηρετείται από το αεροδρόμιο Φαγιά-Λαρζό (FYT, FTTY) με ασφαλτοστρωμένο αεροδιάδρομο.

## Δημογραφία

## Κλίμα
Το Φαγιά-Λαρζό έχει τροπικό κλίμα ζεστής ερήμου.
Το Φαγιά-Λαρζό έχει ζεστό κλίμα ερήμου τυπικό στη περιφέρεια Μπορκού, η οποία βρίσκεται στην καρδιά της ερήμου Σαχάρας. Οι μέσες μέγιστες θερμοκρασίες στο Φαγιά-Λαρζό είναι σταθερά πάνω από 39&nbsp;°C από τον Απρίλιο έως τον Σεπτέμβριο με τη μέγιστη θερμοκρασία να φτάνει τους 42.1&nbsp;°C τον Ιούνιο. Οι καλύτεροι μήνες είναι ο Δεκέμβριος και Ιανουάριος με μέση μέγιστη θερμοκρασία 26.4&nbsp;°C. Η ετήσια βροχόπτωση φτάνει μόλις τα 11.7 χιλιοστά και γενικά λαμβάνει χώρα μόνο από τον Ιούνιο έως τον Σεπτέμβριο, αν και κάποια χρόνια δεν έχουν καθόλου βροχόπτωση. Η διάρκεια ηλιοφάνειας είναι μία από τις υψηλότερες στον κόσμο με περίπου 3.800 ώρες φωτεινής ηλιοφάνειας κάθε χρόνο και κάθε μήνας έχει μέση διάρκεια ηλιοφάνειας που ξεπερνά τις 290 ώρες.

## Δείτε επίσης

* Τσαντολιβυκή σύγκρουση

## Παραπομπές


Κατηγορία:Πόλεις του Τσαντ
Γλώσσα Λογκοόλι

Η **Λογκόλι** (Λογκόολι) είναι Μπαντού γλώσσα με αρκετές εκατοντάδες χιλιάδες ομιλητές στην Κένυα και μερικές εκατοντάδες ομιλητές στην περιφέρεια Μάρα στη Τανζανία. Ομιλείται από τους Μαραγκόλι, η δεύτερη μεγαλύτερη φυλή των Λούχια, αλλά δεν συγγενεύει ιδιαίτερα με άλλες γλώσσες που ομιλούνται από τους Λούχια.

## Παραπομπές


Κατηγορία:Γλώσσες της Κένυας
Κατηγορία:Γλώσσες της Τανζανίας
Τιτίκα (Πανώριος)

**Τιτίκα** είναι πίνακας ζωγραφικής του Κωνσταντίνου Πανώριου.

## Πληροφορίες
Ο πίνακας ζωγραφικής με τίτλο *Τιτίκα* απεικονίζει ένα μικρό κοριτσάκι στον κεντρικό άξονα του πίνακα με νεκρή φύση (ρόδια και κανάτα) δίπλα του. Αναπαριστά την μικρή ηρωίδα του ομώνυμου έργου του Βίκτωρος Ουγκώ. Εδώ απεικονίζεται «με ήπια, ακαδημαϊκή,περιγραφική γλώσσα,χωρίς οξύτητα[...]Μια ακόμη σταθερά της διαπραγμάτευσης αυτής της θεματικής, η μουντή χρωματική γκάμα,δηλαδή με τις βαθύχρωμες αρμονίες» δίνει ένα δείγμα των ζωγραφικών ικανοτήτων του Πανώριου. Το θέμα αυτ'ο δεν είναι άσχετο με την καλλιτέχνη που είναι υπερευαίσθητος και με ψυχικά προβλήματα Το έργο είναι λάδι σε μουσαμά διαστάσεων 1,40 × 80 εκ.Ανήκει στη Συλλογή του Ιδρύματος Κουτλίδη.

## Παραπομπές


## Πηγές

* 
* 

Κατηγορία:Έργα ζωγραφικής του Κωνσταντίνου Πανώριου
Χωριατοπούλα με πανέρι (Πανώριος)

**Χωριατοπούλα με πανέρι**είναι πίνακας ζωγραφικής  του Κωνσταντίνου Πανώριου.

## Πληροφορίες
**Χωριατοπούλα με πανέρι** είναι είναι έργο του Κωνσταντίνου Πανώριου δημιουργημένο στα 1857. Πρόκειται για ελαιγραφία 114 × 76 εκ. η κοπέλα στέκεται σε αυστηρή στάση οργανωμένη σε πυραμιδοειδή σύνθεση και  τα συγκρατημένα χρώματα προκαλούν αίσθηση σταθερότητας. Η κοπέλα με αθώο , σοβαρό πρόσωποντυμένη με στερεοελλαδική καθημερινή φορεσιά Η σκιά αριστερά στο βάθος ενισχύει το κάθετο θεμα της κοπέλας, ενώ το πανέρι που κρατάει στο χέρι της  δεν ακουμά στο στήριγμα πλάι της αλλά στο σώμα της

## Παραπομπές


## Πηγές

* 
* 

Κατηγορία:Έργα ζωγραφικής του Κωνσταντίνου Πανώριου
Ο μαθητής (Ζαχαριάς)

**Ο μαθητής** είναι εικαστικό έργο του Ιωάννη Ζαχαριά

## Πληροφορίες
Ο πίνακας **Ο μαθητής** απεικονίζει ένα παιδί που μελετάει. Αυτό είτε  ως αποκλειστικό θέμα ή ενταγμένο σε μια ευρύτερη σύνθεση συνδέεται με την αστική ζωή . Σπάνιο θέμα της ελληνικής ζωγραφικής του 19ου αι.  επειδή κυριαρχείται από θέματα της αγροτικής λαϊκής ζωής. Το αγόρι μοιάζει να είναι απορροφημένο στην μελέτη κάποιου σχεδίου που έχει βγάλει από τη θήκη η οποία βρίσκεται στα πόδια του. Η κατανομή φωτός και σκιάς, φωτεινών και σκούρων επιφανειών δημιουργούν μιαν αρμονική κατάσταση ατμόσφαιρα ηρεμίας.

Όπως επισημαίνει ο Λυδάκης, «Το έργο έχει πολλές αρετές σχεδίου και συνεθτικής διαγραφής, ψυχολογικού αυθρορμητισμού και ρεαλιστικής παρατηρικότητας, φωτεινής αντανακλαστικότητας και κατανομής των τόνων, είναι όμως μουντό από πλευράς χρωματικής επεξαργασίας».

Το έργο είναι λάδι σε μουσαμά διαστάσεων 64Χ46 εκ. δημιουργημένο στα 1868. Βρίσκεται στη Συλλογή Ιδρύματος Κουτλίδη.

## Παραπομπές


## Πηγές

* 
* 

Κατηγορία:Έργα ζωγραφικής του Ιωάννη Ζαχαρία
Το λιμάνι της Καβάλας (Χατζής)

**Το λιμάνι της Καβάλας** είναι πίνακας ζωγραφικής του  Βασίλειου Χατζή

## Πληροφορίες
**Το λιμάνι της Καβάλας** είναι ελαιογραφία διαστάσεων 25 × 45 εκ. που βρισκεται στην Εθνική Πινακοθή στην Αθήνα.Στο αριστερό τμήμα της σύνθεσης εικονίζονται σημαιοστολισμένες βάρκες γεμάτες κόσμο και δεξιά ένα πολεμικό πλοίο ενώ στο βάθος διαγράφεται η πόλη της Καβάλας. Το ενδιαφέρον του ζωγράφου εστιάζεται στην υποκειμενική αισθηση της οπτικής πραγματικότητας κιόχι σε ένα συγκεκριμέο σημείο. Η άποψη της πόλης είναι τόσο  γενικευτική ώστε τα περιγράμματα χαρακτηριστικών μνημείων της είναι δυσδιάκριτα. Τα στοιχεία του πίνακα είναι ρευστά σαν το νερό υπό την εόδραση του φωτός. Η τεχνοτροπία είναι εμπρεσιονιστική

## Παραπομπές


## Πηγές
* 

Κατηγορία:Έργα ζωγραφικής του Βασίλειου Χατζή
Αντονί Ντελόν

Ο **Αντονί Ντελόν** (, 30 Σεπτεμβρίου 1964) είναι Γάλλος ηθοποιός.

## Βιογραφία
Ο Αντονί Ντελόν γεννήθηκε το 1964 στο Λος Άντζελες όπου ο πατέρας του Αλέν Ντελόν βρέθηκε από τις αρχές ήδη του ίδιου έτους μαζί με την τότε σύζυγο του Ναταλί Ντελόν, για να πάρει μέρος σε κάποιες αμερικανικές ταινίες. Το 1968 οι γονείς του χώρισαν αφότου είχαν επιστρέψει στη Γαλλία.

Ο Άντονι θα ακολουθήσει το επάγγελμα του πατέρα του παίρνοντας μέρος σε διάφορες ταινίες, όπως επίσης και σε τηλεοπτικές σειρές.

## Προσωπική ζωή
Ο Αντονί Ντελόν στο παρελθόν διατηρούσε δεσμό με την Πριγκίπισσα Στεφανία του Μονακό. Έχει μια κόρη, γεννημένη το 1986 με τη Μαρί-Ελέν λε Μπόρζες.

Παντρεύτηκε τη Σοφί Κλέρικο στις 27 Ιουνίου 2006. Χώρισαν το 2012. Έχουν δύο κόρες, γεννημένες το 1996 και το 2001.

Από το 2019 είναι σε σχέση με την ηθοποιό και μοντέλο Σβέβα Αλβίτι.

## Φιλμογραφία

* *[[A Thorn in the Heart]]* (1986)
* *[[Το χρονικό ενός προαναγγελθέντος θανάτου (ταινία)|Το χρονικό ενός προαναγγελθέντος θανάτου]]* (1987)
* *[[Desert of Fire]]* (1997)
* *[[La Vérité si je mens !]]* (1997)
* *Frenchman's Creek* (1998)
* *[[Amour de Femme]] * (2001)
* *[[Paris Connections]]* (2010)
* *[[Polisse (ταινία)|Polisse]]* (2011)

## Παραπομπές


## Εξωτερικοί σύνδεσμοι
* 

Κατηγορία:Γάλλοι ηθοποιοί κινηματογράφου
Κατηγορία:Γάλλοι ηθοποιοί τηλεόρασης
Κατηγορία:Γάλλοι ηθοποιοί θεάτρου
Προσωπογραφία Ιωάννη Κωστόπουλου

Η **Προσωπογραφία Ιωάννη Κωστόπουλου** είναι πίνακας ζωγραφικής του Γεώργιου Ιακωβίδη δημιουργημέος στα  1919

## Πληροφορίες
Η **Προσωπογραφία Ιωάννη Κωστόπουλου** είναι έργο λάδι σε μουσαμά διαστάσεων 80 × 64 εκ.Ανήκει στη συλλογή της Τραπέζης Πίστεως. Απεικονίζεται ο ιδρυτής της Τράπεζας Πίστεως Ιωάννης Κωστόπουλος.
Η ισχυρή προσωπικότητα του εικονιζόμενου εξαίρεται με τη γρήγορη δυνατή πινελιά, την εστίαση του φωτός στο πρόσωπο καιτην έντονη  φωτοσκίαση.

## Παραπομπές


## Πηγές
* 

Κατηγορία:Έργα ζωγραφικής του Γεώργιου Ιακωβίδη